มีเพศสัมพันธ์กับแฟนต้นเดือนครับ ซึ่งหายหลังจากเป็น ปจด 3 วันใส่ถุงยางอนามัยครับมีทั้งหมด 3 ครั้ง ใส่ถูกด้าน ใส่ครั้งเดียว อันไหนที่ใส่ไม่เข้ายืดไม่สุด จะเปลี่ยนเอาอันใหม่มาใส่ ปกติปจดแฟนจะมาวันที่ 21 เดือนนี้ ซึ่งตอนนี้เลยมาเป็นวันที่ 23 ละครับ ยังไม่มีวี่แววว่าจะมา มีแต่อาการปวดคัดเต้านมเป็นสัปดาไม่ปวดมากอาการเหมือนคนเป็นก่อนเมนส์จะมา เป็นอาการคนท้องหรือไม่ครับ*มีทุกครั้ง ใส่ถุง + หลั่งนอกครับ มั่นใจว่าเอาออกตอนกำลังจะหลั่งหรือเป็นเพราะเครียดครับ ช่วงนี้ทะเลาะกัน แบบที่อีกฝ่ายร้องไห้หนักๆ
สวัสดีค่ะ วัตสัน เวียงทอง,หากวันที่มีเพศสัมพันธ์ นับได้เกิน 7 วันจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์ย่อมมีได้ส่วนการมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้อง ก็จะมีโอกาสตั้งครรภ์ประมาณ 2% โดยหากมีเพศสัมพันธ์ 3 ครั้ง ก็ต้องเปลี่ยนใส่ถุงยางอนามัยใหม่ทั้ง 3 ครั้ง จึงจะถือว่าถูกต้อง นอกจากนี้ หากได้ใช้การหลั่งนอกร่วมด้วย โอกาสในการตั้งครรภ์ก็จะลดลงไปดังนั้น การที่ประจำเดือนยังไม่มา อาจเกิดจาก- การตั้งครรภ์ แต่ก็เป็นไปได้น้อย- มีความเครียด ทำงานหนัก ออกกำลังกายมากไป พักผ่อนน้อย อดอาหาร มีน้ำหนักลด หรือมีน้ำหนักเพิ่มขึ้นเร็วดังนั้น หากที่ผ่านมามีเรื่องเครียด ก็น่าจะเป็นสาเหตุที่ทำให้ประจำเดือนยังไม่มาได้ส่วนอาการคัดเต้านม อาจเป็นอาการก่อนการมีประจำเดือนมาก็ได้ ดังนั้น ควรรรอประจำเดือนไปอีกซักระยะค่ะ แต่หากขาดหายไปมากกว่า 1 สัปดาห์ ก็อาจลองตรวจหาการตั้งครรภ์ดูค่ะ